Diari Oficial de la Generalitat Valenciana


Sumari del DOGV 3664, del 12-01-2000 (2000/136)

CORRECCIÓ d'errades de l'Ordre de 13 de desembre de 1999, de la Conselleria de Benestar Social, per la qual es regulen i es convoquen ajudes dirigides al manteniment dels programes, serveis i centres d'atenció especialitzades a menors i prestacions econòmiques individualitzades d'acolliment familiar per a l'any 2000.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3664

Data del DOGV
:   12-01-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/136


Data del document
:   12-01-2000

Organisme emissor
:   Conselleria de Benestar Social

Tipus de document
:   Correcció d'errades

Correcció d'errades

 Descriptors 

:   * protecció de la infància
    * ajuda pública
    * política social
    * tutela
    * suport econòmic

CORRECCIÓ d'errades de l'Ordre de 13 de desembre de 1999, de la Conselleria de Benestar Social, per la qual es regulen i es convoquen ajudes dirigides al manteniment dels programes, serveis i centres d'atenció especialitzades d'acolliment familiar per a l'any 2000. [2000/136]
  
Advertides errades en el text de l'Ordre de 13 de desembre de 1999, de la Conselleria de Benestar Social, per la qual es regulen i es convoquen ajudes dirigides al manteniment dels programes, serveis i centres d'atenció especialitzades a menors i prestacions econòmiques individualitzades d'acolliment familiar, per a l'any 2000, publicada en el DOGV número 3.652, de 24 de desembre de 1999, es realitzen les següents correccions:
  
1. L'article 1 tindrà la següent redacció:
  
Artícle 1. Objecto
  
És objecte d'aquesta ordre, regular i convocar ajudes i subvencions en matèria de serveis d'atenció a menors dirigides a sufragar el manteniment de les següents prestacions:
  
a) Programes i serveis d'atenció especialitzada a menors (capítol I).
  
b) Programes i serveis d'acolliment familiar (capítol II).
  
c) Programes i serveis d'atenció a menors amb mesures judicials al medi obert (capítol III).
  
d) Centres d'atenció de menors (capítol IV).
  
e) Prestacions econòmiques individualitzades d'acolliment familiar (capítol V).
  
2. L'article 16 tindrà la següent redacció:
  
Article 16. Sol·licitants
  
Podran sol·licitar les ajudes regulades en aquest capítol, els titulars o els representants legals dels centres d'atenció a menors autoritzats de conformitat amb el capítol II, del títol IV de la Llei 5/1997, de 25 de juny, de la Generalitat Valenciana, per la qual es regula el Sistema de Serveis Socials a l'àmbit de la Comunitat Valenciana, i en el Decret 40/1990, de 26 de febrer, del Consell de la Generalitat Valenciana, sobre registre, autorització i acreditació dels Serveis Socials de la Comunitat Valenciana i l'Ordre de desenvolupament de 9 d'abril de 1990, de la Conselleria de Treball i Seguretat Social, que continua en vigor en tot allò que no contradiga la citada Llei.
  
3. L'annex III tindrà la següent redacció:
  
Taules retributives del personal que desenvolupe programes i serveis d'atenció especialitzada a menors, programes i serveis d'acolliment familiar i programes i serveis d'atenció a menors amb mesures judicials al medi obert.
  
4. L'annex VI tindrà la següent redacció.
  
Mòdul diari per menor en concepte de despeses generals en centres d'atenció a menors.
  
Nombre de places Import mòdul diari/menor
  
Fins a 8 places 1.600 PTA / 9,62 euros
  
De 9 a 12 places 1.545 PTA / 9,29 euros
  
De 13 a 16 places 1.490 PTA / 8,96 euros
  
De 17 a 20 places 1.435 PTA / 8,62 euros
  
De 21 a 24 places 1.372 PTA / 8,25 euros
  
De 25 a 28 places 1.327 PTA / 7,98 euros
  
De 29 a 32 places 1.272 PTA / 7,64 euros
  
Menor centre de dia (mitja jornada) 444 PTA / 2,67 euros
  
Menor centro de dia (jornada completa) 851 PTA / 5,11 euros